1999 के थ्रिलर फिलिम संघर्ष में ई बाल कलाकार के रूप में लउकली। एकरे बाद 2012 में करन जौहर के फिलिम स्टूडेंट ऑफ दि इयर से आपन कैरियर के सुरुआत कइली। जौहर के स्टूडियो धर्मा प्रोडक्शंस के साथे इनके जुड़ाव जारी रहल आ एकरे बाद रोमांस फिलिम 2 स्टेट्स (2014), हम्प्टी शर्मा की दुल्हनिया (2014), आ बद्रीनाथ की दुल्हनिया (2017) में काम कइली; ड्रामा फिलिम कपूर एंड संस (2016); आ डियर जिंदगी (2016) में मुख्य भूमिका में रहली। एह फिलिम सभ के हिट होखे के कारन भट्ट के फिलिम इंडस्ट्री में अस्थापित होखे में मदद मिलल आ कई गो पुरस्कार भी जितली। हाइवे (2014) आ उड़ता पंजाब (2016) खातिर इनका के फिल्मफेयर के बेस्ट ऐक्ट्रेस अवार्ड मिलल। 2018 में ई एगो जासूसी थ्रिलर फिलिम राजी में काम कइली जे बाक्स-ऑफिस पर बढियाँ कमाई कइलस।